Document ID: 32008R1257

ΚΑΝΟΝΙΣΜΌΣ (ΕΚ) αριθ. 1257/2008 ΤΟΥ ΣΥΜΒΟΥΛΊΟΥ
της 4ης Δεκεμβρίου 2008
για την τροποποίηση του κανονισμού (ΕΚ) αριθ. 1579/2007 περί καθορισμού, για το 2008, των αλιευτικών δυνατοτήτων και των συναφών όρων στον Εύξεινο Πόντο για ορισμένα αποθέματα ιχθύων και ομάδες αποθεμάτων ιχθύων
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και τη βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής (1), και ιδίως το άρθρο 20,
τον κανονισμό (ΕΚ) αριθ. 847/96 του Συμβουλίου, της 6ης Μαΐου 1996, περί θεσπίσεως συμπληρωματικών όρων για την ετήσια διαχείριση των TAC και των ποσοστώσεων (2), και ιδίως το άρθρο 2,
την πρόταση της Επιτροπής,
Εκτιμώντας τα ακόλουθα:
(1)
Ο κανονισμός (ΕΚ) αριθ. 1579/2007 (3) του Συμβουλίου καθορίζει, για το 2008, τις αλιευτικές δυνατότητες και τους συναφείς όρους στον Εύξεινο Πόντο για ορισμένα αποθέματα ιχθύων και ομάδες αποθεμάτων ιχθύων.
(2)
Μολονότι ο κανονισμός (ΕΚ) αριθ. 1579/2007 προβλέπει ότι το άρθρο 3 του κανονισμού (ΕΚ) αριθ. 847/96 δεν εφαρμόζεται για την ποσόστωση του είδους καλκάνι στον Εύξεινο Πόντο για το 2008, η σημερινή κατάσταση του αποθέματος για το καλκάνι δικαιολογεί την εφαρμογή του εν λόγω άρθρου.
(3)
Συνεπώς, ο κανονισμός (ΕΚ) αριθ. 1579/2007 θα πρέπει να τροποποιηθεί αναλόγως.
(4)
Λόγω της επείγουσας φύσης του θέματος και λαμβάνοντας υπόψη ότι το έτος ποσοστώσεων 2008 λήγει σύντομα, ο παρών κανονισμός θα πρέπει να τεθεί σε ισχύ την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
(5)
Λόγω του επείγοντος επιβάλλεται επίσης να χορηγηθεί παρέκκλιση από την περίοδο των έξι εβδομάδων που προβλέπει το σημείο Ι.3 του πρωτοκόλλου για το ρόλο των εθνικών κοινοβουλίων στην Ευρωπαϊκή Ένωση, το οποίο προσαρτάται στη συνθήκη για την Ευρωπαϊκή Ένωση και στις συνθήκες για την ίδρυση των Ευρωπαϊκών Κοινοτήτων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τροποποίηση του κανονισμού (ΕΚ) αριθ. 1579/2007
Στο ΠΑΡΑΡΤΗΜΑ I του κανονισμού (ΕΚ) αριθ. 1579/2007, στο σημείο όπου γίνεται αναφορά στο είδος «καλκάνι» οι λέξεις «Δεν εφαρμόζεται το άρθρο 3 του κανονισμού (ΕΚ) αριθ. 847/96» αντικαθίστανται από τις λέξεις «Εφαρμόζεται το άρθρο 3 του κανονισμού (ΕΚ) αριθ. 847/96».
Άρθρο 2
Έναρξη ισχύος
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Δεκεμβρίου 2008.

Labels: 20
6